CELEX: 31989R1246
Language: el
Date: 1989-05-03
Title: Κανονισμός (ΕΟΚ) αριθ. 1246/89 του Συμβουλίου της 3ης Μαΐου 1989 για τον καθορισμό, για την περίοδο εμπορίας 1989 / 90, τ τιμής κατωφλίου για την ενεργοποίηση της ενίσχυσης, της τιμής στόχου καθώς και της ελάχιστης τιμής για τα πίσα, τα κουκιά, τα φούλια και τα γλυκά λούπινα

Avis juridique important

|

31989R1246

Κανονισμός (ΕΟΚ) αριθ. 1246/89 του Συμβουλίου της 3ης Μαΐου 1989 για τον καθορισμό, για την περίοδο εμπορίας 1989 / 90, τ τιμής κατωφλίου για την ενεργοποίηση της ενίσχυσης, της τιμής στόχου καθώς και της ελάχιστης τιμής για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 129 της 11/05/1989 σ. 0007 - 0008

ΚΑΝΟΝΙΣΜΟΣ ( ΕΟΚ ) αριθ . 1246/89 ΤΟΥ ΣΥΜΒΟΥΛΙΟΥ της 3ης Μαΐου 1989 για τον καθορισμό, για την περίοδο εμπορίας 1989/90, της τιμής κατωφλίου για την ενεργοποίηση της ενίσχυσης, της τιμής στόχου καθώς και της ελάχιστης τιμής για τα πίσα, τα κουκιά, τα  φούλια και τα γλυκά λούπινα ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89,  τον κανονισμό ( ΕΟΚ ) αριθ . 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1104/88^(2 ), και ιδίως το άρθρο 2 παράγραφοι  1 και 5 και το άρθρο 3 παράγραφος 3,  την πρόταση της Επιτροπής^(3 ),  τη γνώμη του Ευρωπαϊκού Κοινοβουλίου^(4 ),  τη γνώμη της Οικονομικής και Κοινωνικής Επιτροπής^(5 ),  Εκτιμώντας :  ότι το άρθρο 2 παράγραφος 2 του κανονισμού ( ΕΟΚ ) αριθ . 1431/82 προβλέπει ότι μια τιμή κατωφλίου για την ενεργοποίηση της ενίσχυσης για τα πίσα, τα κουκιά, τα φούλια και τα γλυκά λούπινα πρέπει να καθορισθεί για τους πλακούντες σόγιας σε επίπεδο που να  είναι δυνατή η χρησιμοποίηση των πίσων, των κουκιών, των φουλιών και των γλυκών λούπινων στις ζωοτροφές υπό συνθήκες κανονικού ανταγωνισμού με τους πλακούντες, εξασφαλίζοντας συγχρόνως δίκαιο εισόδημα στους παραγωγούς  ότι η εν λόγω τιμή κατωφλίου για την ενεργοποίηση της ενίσχυσης για τα πίσα, τα κουκιά, τα φούλια και τα γλυκά λούπινα πρέπει να αναφέρεται σε ποιοτικό τύπο ο οποίος είναι αντιπροσωπευτικός της μέσης ποιότητας των πλακούντων σόγιας που πωλούνται στην  κοινοτική αγορά  ότι το άρθρο 2 παράγραφος 3 του κανονισμού ( ΕΟΚ ) αριθ . 1431/82 προβλέπει ότι η τιμή στόχου, όσον αφορά τα πίσα, τα κουκιά και τα φούλια που προορίζονται για ανθρώπινη κατανάλωση, πρέπει να ορισθεί σε δίκαιο επίπεδο για τους παραγωγούς, λαμβάνοντας υπόψη  τις ανάγκες εφοδιασμού της Κοινότητας  ότι η τιμή αυτή πρέπει να αναφέρεται σε έναν ποιοτικό τύπο   ότι το άρθρο 3 του κανονισμού ( ΕΟΚ ) αριθ . 1431/82 προβλέπει τον καθορισμό ελάχιστης τιμής η οποία, λαμβάνοντας υπόψη τις διακυμάνσεις της αγοράς καθώς και τα έξοδα διακίνησης των εν λόγω προϊόντων από τις ζώνες παραγωγής προς τις ζώνες μεταποίησης,  παρέχει δίκαιη αμοιβή στους παραγωγούς  ότι η εφαρμογή των άρθρων 68 και 236 της πράξης προσχώρησης οδήγησε στην Ισπανία σε επίπεδο τιμών διαφορετικό από εκείνο των κοινών τιμών για τα γλυκά λούπινα  ότι, λαμβανομένων υπόψη των αλλαγών που συνέβησαν από της προσχώρησης λόγω της καθιέρωσης του  καθεστώτος μέγιστων εγγυημένων ποσοτήτων, θα πρέπει να ευθυγραμμι - σθούν, ήδη από της περιόδου εμπορίας 1989 /90, οι ισπανικές τιμές για τα γλυκά λούπινα με εκείνες που εφαρμόζονται στην υπόλοιπη Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1 1 .  Για την περίοδο εμπορίας 1989/90, η τιμή κατωφλίου για την ενεργοποίηση της ενίσχυσης που αναφέρεται στο άρθρο 2 του κανονισμού ( ΕΟΚ ) αριθ . 1431/82 καθορίζεται σε :  - 44,76 Ecu ανά 100 χιλιόγραμμα για τα πίσα, τα κουκιά και τα φούλια,  - 43,05 Ecu ανά 100 χιλιόγραμμα για τα γλυκά λούπινα .  2 .  Η τιμή της παραγράφου 1 αναφέρεται σε πλακούντες σόγιας που έχουν περιεκτικότητα :  - 44 % σε συνολικές ακατέργαστες πρωτεΐνες,  - 11 % σε υγρασία .  Άρθρο 2 1 .  Για την περίοδο εμπορίας 1989/90, η τιμή στόχου που αναφέρεται στο άρθρο 2 του κανονισμού ( ΕΟΚ ) αριθ . 1431/82 καθορίζεται σε 29,52 Ecu ανά 100 χιλιόγραμμα για τα πίσα, τα κουκιά και τα φούλια .  2 .  Η τιμή της παραγράφου 1 αναφέρεται σε προϊόντα χύμα, ποιότητας υγιούς, ανόθευτης και σύμφωνης με τα συναλλακτικά ήθη, με 3 % ξένες ύλες και, στο προϊόν αυτό καθεαυτό, 14 % υγρασία .  Άρθρο 3 1 .  Για την περίοδο εμπορίας 1989/90, η ελάχιστη τιμή αγοράς καθορίζεται σε :  - 25,77 Ecu ανά 100 χιλιόγραμμα για τα πίσα,  - 23,87 Ecu ανά 100 χιλιόγραμμα για τα κουκιά και τα φούλια,  - 28,90 Ecu ανά 100 χιλιόγραμμα για τα γλυκά λούπινα .  2 .  Η τιμή της παραγράφου 1 αναφέρεται σε προϊόντα χύμα, ποιότητας υγιούς, ανόθευτης και σύμφωνης με τα συναλλα - κτικά ήθη, με 3 % ξένες ύλες και, στο προϊόν αυτό καθεαυτό, 14 % υγρασία .  Άρθρο 4 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιουλίου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES  ( 1 ) ΕΕ αριθ . L 162 της 12.^6.^1982, σ . 28. ( 2 ) ΕΕ αριθ . L 110 της 29.^4.^1988, σ . 16 . ( 3 ) ΕΕ αριθ . C 82 της 3.^4.^1989, σ . 32 . ( 4 ) ΕΕ αριθ . C 120 της 16.^5.^1989 . ( 5 ) Γνώμη που διατυπώθηκε στις 31 Μαρτίου 1989 ( δεν έχει ακόμα δημοσιευθεί στην Επίσημη Εφημερίδα ).